Kenze Neke

Sos Kenze Neke sunt istadu unu grupu musicale de genere rock cantatu in Sardu, naschint in Thiniscole in su 1989.

Su numene Kenze Neke (chentza neghe) est dedicatu a Michele Schirru, anàrchicu sardu chi aiat pessatu de bochire a Benito Mussolini, fusiladu in s'annu 1931 dae su regimene fascista cun custa acusa.

 Istoria de su gruppu 
Sos fondatores de su gruppu sunt Enzo Saporitu a sa boche e chitarra e Sandro Usai a sa bateria, unn s'azunta de Toni Carta in su 1990 a su bassu; essit in cust'annu Chin Sas Armas O Chin Sas Rosas, demo autoprodottu cun Luciano Sezzi a su sassofonu comente ospite. Otto branos chi cumprendene "Americanos a balla ki bos bokene" e "Kenze Neke".

In su 1991 Sandro Usai partit militare e intrat Guido Forlano a sa bateria, a sichire Massimo circelli a sa chitarra solista e Stefano Ferrando, bateria e boche, chi at a picare su postu peri de Guido Forlano; intrat in su gruppu Massimo Loriga, chi at a sonare su sax e su sonete a buca. Su sonu de su gruppu picat forma in d'unu genere chi variat trae su rock, su punk, s'iska, su reggae, cunn tematicas sotziales chi vaeddan de sa Sardigna e de sos problemas istoricos de s'isola (bases militares, alcolismu, droga), chin collaboraziones chin sos tenores (su tenore Luisu Ozzanu at a cantare Sa Maddalena aperende "Americanos").

In su 1993 su primu discu: "Naralu! De uve sese", chi presentat branos de su primu demo torratos a arranzare e sonare. In cust'annu Toni Carta lassat su gruppu e nde picat su postu Claudio Roccia a su bassu, chi at a sonare in su secundu discu de su gruppu, doppiu: "Boghes de pedra", in uve enin utilizatos sos istrumentos de sa tradizione sarda: sas launeddas, sa trunfa, su sonete.

In tournee in ziru in Europa pro presentare su discu: Ispagna, Francia, Germania, Belgiu, Olanda, Svizzera, sos Kenze Neke enin acumpannatos dae unu gruppu de ballu sardu e de cantu a tenore de Thiniscole. 

Sonan in su discu e a pustis in cuncertu fintzas a su 1995: Andrea Pinna a su sax baritonu, launeddas, flauto traverso, Gianni Cherchi a su sonete, Luciano Sezzi a su sax contraltu.
"Boghes de pedra" cumprendet branos istoricos de sa traditzione sarda: "Su patriottu sardu a sos feudatarios" de Innassiu Vrantziscu Mannu, "A Nanni Sulis" de Peppinu Mereu, "Su balente". Massimo Loriga paris chin Massimo Circelli lassant su gruppu. A sa kitarra solista intrat duncas Antonello Cossu, Gavino Murgia a sas launeddas e sassofonos.

In su 1998 essit "Liberos, rispettatos, uguales", chi idet in istudiu sonare sa bateria Giampaolo Conchedda. Dal vivo su discu l'at a sonare Carlo Sezzi. Custu discu tenet branos importantes, comente sa matessi "Liberos," de Peppino Mereu, "Pantanu", de su gruppu corsu Cinqui sò, "Entula", e "Pratobello" de su gruppu Rubanu de Orgosolo, e peri "Black Panther", dedicata a su Movimentu de liberazione de sos nieddos de America.

Su 2000 est s'annu de "Kenze Neke", discu antologicu de dech'annos, sonatu e cantatu paris chin Lalli, Francesco di Giacomo, Picchio e Sigaro de sa Banda Bassotti, Max Furian at a sonare sa bateria. Su discu torrat a proporrere branos istoricos comente "Zente", "Americanos", cantatos peri in frantzesu, bascu e ispagnolu, paris chin cover de sa Banda Bassotti "Barboni" cantata dae Lalli (sa canthone Zente l'at a cantare in sardu), de sos Franti ("Sa oke tua") e Francesco di Giacomo chi cantat in sardu "Black Panther"; Picchio e Sigaro de sa Banda Bassotti cantana in italianu "Kenze Neke".

A pustis de "Kenze Neke", chimbe annos chenza sonare, fintzas a sa detzisione de torrare paris pro unu cuncertu in su mese de austu de su 2006 in Solarussa, e sa registratzione de unu discu dvd live dae su titolu "Artziati entu", cun tottus sos musicistas istoricos torra in su parcu.


 Discografia 
Demo tape
 1990 – Chin sas armas o chin sas rosas
Albums de istudiu
 1992 – Naralu! De uve sese
 1994 – Boghes de pedra
 1998 – Liberos, rispettatos, uguales
 2000 – Kenze neke
Collaboratzionis
 1996 – Gherramus tott'impare (mini CD in collaboratzione de s'Askra)
 Albums live 
 2006 – Artziati entu vol. 1
 2007 – Artziati entu vol. 2

Ligas a foras
 Situ ufitziale 

Category:Mùsica Rock